**TÁJÉKOZTATÓ AZ ISKOLAI ÉTKEZTETÉS ÉS**

**ÉTKEZÉSI TÉRÍTÉSI DÍJFIZETÉS VÁLTOZÁSÁRÓL**

**Tisztelt Szülők, Hozzátartozók!**

A koronavírus terjedésének megelőzése érdekében a 1102/2020. számú Kormányhatározatra figyelemmel 2020. március 16-tól, határozatlan időre a tanévi oktatás folytatását intézményeken kívül, digitális formában határozzák meg. A kialakult helyzet az iskolai gyermekétkeztetést is érinti, ezért szükséges az iskolákban nyújtott önkormányzati diákétkeztetési szolgáltatásnak, az eddigi étkezési térítési díjfizetési rendnek a megváltoztatása.

**A gyermekek étkezése automatikusan lemondásra kerül!**

Kérjük a Tisztelt Szülőket, Hozzátartozókat arra, hogy **amennyiben igénylik** az iskolai étkeztetést és az iskolákból történő étel elvitelét, akkor **azt legkésőbb 2020. március 18-ig** **szíveskedjenek jelezni az** imfk@bp13.hu **email címre!**

Kérjük közölni a gyermek nevét, OM azonosítóját, iskoláját és osztályát, valamint azt is, hogy mely napokra kérik a 3x-i étkezéssel az ügyeletet, vagy csak az ebéd elvitelét igénylik gyermekük számára. **A jelzést a térítési díj fizetése nélkül étkező gyermek esetében is kérjük!** Amennyiben a megjelölt **határidőre étkezés megrendelése nem érkezik, akkor nem tudjuk a szolgáltatónál megrendelni és biztosítani a gyermek étkezését és a már befizetett díjakat sem áll módunkban visszautalni, jóváírni!**

**AZ ÉTKEZÉS AUTOMATIKUS LEMONDÁSA ESETÉN** a lemondások összege a díjfizető rendszerben marad, amely a következő megrendelés fizetendő díjából jóváírásra kerül. A lemondott napok összege a befizetőnek, **külön kérésére kerül visszautalásra** (amely emailben vagy írásban elküldött üzenetben és levélben történhet), az általa megadott számlaszámra. Az írásbeli kérelmet az imfk@bp13.hu email címre kell elküldeni a gyermek nevének, OM azonosítójának, iskolájának és osztályának közlésével.

Amennyiben a befizető a lemondott napok összegének **jóváírását választja, akkor ezt külön nem kell jeleznie!**

**BEFIZETÉS – ÉTKEZTETÉS IGÉNYLÉSE**

Az igénylők **március hónapban** **személyesen** **az iskolákban is** be tudják fizetni az **áprilisi** térítési díjat, a kiküldött és közölt IMFK tájékoztatók szerint.

Az étkezési térítési díj fizetése a **továbbiakban elektronikusan bankkártyával** az etkeztetes.bp.13.hu oldalon, valamint **személyesen, korlátozottan a Polgármesteri Hivatal épületében** (1139 Budapest, Béke tér 1.) történik.

**Kérjük, hogy az étkezési díjak befizetéséhez lehetőség szerint az online felületet használják!**

A rendkívüli oktatási rend fennállása alatt **valamennyi térítési díj fizetése nélkül étkező gyermek hozzátartozójának** – az imfk@bp13.hu email címre a korábbi gyakorlattól eltérően - **jeleznie kell gyermeke étkezésének igénylését** ügyelet igénybevétele és étel elvitele esetén!

Amennyiben a jóváírt menzai díj összege meghaladja a fizetendő összeget, abban az esetben is **meg kell rendelnie** a szülőnek az étkezést az internetes felületen vagy a meghirdetett időpontokban. Ebben az esetben a jóváírás után nem kerül számlázásra fizetendő összeg.

**BEFIZETETT ÉTEL ELVITELE**

A rendkívüli oktatási rend ideje alatt a hozzátartozónak/szülőnek lehetősége van **kizárólag a gyermeke számára, a diák saját iskolájában** az általa megrendelt (befizetett és a térítésmentesen étkező gyermekek részére igényelt) étel elvitelére. Amennyiben erre a lehetőségre igényt tart, **az étel átvételére munkanapokon 11 és 14 óra között** van lehetőség **az intézmény tálalókonyháján**. Az étel elviteléhez **a szülőnek kell biztosítania az e célra megfelelő ételhordókat, kizárólag a diétás étkezők számára biztosított az előre csomagolt, névre szóló élelem.**

Felhívjuk a figyelmet arra, hogy ételt az iskolai étkezőkben helyben elfogyasztásra a konyhák kizárólag az ügyeletes diákok és iskolai dolgozók számára szolgálnak fel!

Az imfk.bp13.hu oldalra a járvánnyal kapcsolatos intézkedések figyelembevételével, frissítve kerülnek fel a gyermekétkeztetést, befizetési időpontokat és határidőket érintő változások.

**Kérjük Önöket, hogy folyamatosan kísérjék figyelemmel közleményeinket!**

Budapest, 2020. 03. 15. Intézményműködtető- és Fenntartó Központ (IMFK)